Κέικ αμυγδάλου σαν κρεμ καραμελέ, ένα γλυκό δύο σε ένα!
Ένα πρωτότυπο γλυκό που θα λατρέψετε. Στην ουσία πρόκειται για ένα κέικ αμυγδάλου που αφού ψηθεί, «σιροπιάζεται» με την βραστή κρεμ καραμελέ και γίνεται ζουμερό και πεντανόστιμο!
100 γρ. ζάχαρη   , 4 αυγά μεγάλα , 50 γρ. αλεύρι για όλες τις χρήσεις,  100 γρ. αμύγδαλα λευκά , 2 συσκευασίες για έτοιμη κρεμ καραμελέ, γάλα, όσο αναγράφεται στη συσκευασία (περίπου 1 λίτρο)
Για να ετοιμάζουμε το κέικ αμυγδάλου σαν κρεμ καραμελέ, πρώτα προθερμαίνουμε τον φούρνο στους 160°C, στον αέρα.Ρίχνουμε στον κάδο του μίξερ τη ζάχαρη. Προσθέτουμε τα αυγά και τα χτυπάμε με το σύρμα, στη δυνατή ταχύτητα, μέχρι το μείγμα να ασπρίσει και να αφρατέψει, για 3-4 λεπτά.Στο μεταξύ, αλέθουμε τα αμύγδαλα μέχρι να γίνουν σκόνη (στο μπλέντερ ή στο μούλτι).Αναμειγνύουμε το αλεύρι με την αμυγδαλόσκονη.Ενσωματώνουμε το μείγμα αλευριού-αμυγδαλόσκονης στο μείγμα των αυγών, ανακατεύοντας με μια κουτάλα ή σπάτουλα.Αδειάζουμε το μείγμα σε ένα ταψί διαμέτρου περίπου 25 εκ. που έχουμε ντύσει με λαδόκολλα.Ψήνουμε για 20-22 λεπτά, μέχρι να ροδίσει. Ελέγχουμε αν ψήθηκε μέχρι μέσα με ένα ξυλάκι ή μαχαίρι. Το αφήνουμε για λίγο να κρυώσει μέχρι να γίνει χλιαρό.Ρίχνουμε το γάλα και την έτοιμη σκόνη σε μια κατσαρόλα.Τοποθετούμε την κατσαρόλα στη φωτιά ανακατεύοντας με έναν αυγοδάρτη. Όταν πάρει βράση το μείγμα και φουσκώσει, αποσύρουμε από τη φωτιά.Ξεφορμάρουμε το ψημένο κέικ αναποδογυρίζοντάς το και αφαιρούμε τη λαδόκολλα προσεκτικά.Το ξαναβάζουμε στο ταψί (το ψημένο μείγμα έχει μαζέψει, οπότε μένει κενό περιμετρικά).Ανακατεύουμε μερικές φορές την κρεμ καραμελέ με τον αυγοδάρτη και περιχύνουμε το κέικ. Θέλουμε να είναι ζεστή γιατί όσο κρυώνει πήζει.Το κέικ θα μοιάζει σαν να κολυμπά στη ρευστή κρέμα. Το αφήνουμε να κρυώσει για περίπου 30 λεπτά.Το μεταφέρουμε στο ψυγείο όπου το αφήνουμε για 4 ώρες, να πήξει η κρέμα και να τη ρουφήξει το κέικ.Πριν σερβίρουμε το κέικ αμυγδάλου σαν κρεμ καραμελέ, ετοιμάζουμε την καραμέλα που υπήρχε μέσα στη συσκευασία της κρεμ καραμελέ σύμφωνα με τις οδηγίες της συσκευασίας και την περιχύνουμε στην επιφάνεια.
Αλεύρι (ζύμες),Αμύγδαλα,Κεράσματα